Île Amsterdam

Se også Amsterdamøya på Svalbard.

Île Amsterdam («Amsterdamøya», også kalt Nouvelle Amsterdam, «Nye Amsterdam») er ei fransk øy som ligger i Indiahavet. Øya er en del av de franske sørterritorier og er oppkalt etter den nederlandske hovedstaden Amsterdam.

Øya er en del av naturreservatet (2006), Ramsar-området (2008) og verdensarvområdet (2019) Franske sørlige land- og havområder.

 Geografi 
Den vulkanske øya er en mulig aktiv vulkan som sist hadde utbrudd i 1792. Øya utgjør et område på 55 km², måler rundt 10 km på sin lengste side og når 867 moh. på sitt høyeste punkt.

Øya er en del av de franske sørterritorier, og utgjør sammen med naboøya Île Saint-Paul 85 km lenger sør, en av fem distrikter i området. Områdets hovedbase, Martin-de-Viviès, tidligere kalt for La Roche Godon, utgjør formelt hovedstaden og består av en forskningsstasjon og mellom tjue og tretti forskere som bor ved stasjonen i perioder. Forskerne studerer fauna, vær, atmosfære og jordmagnetisme. Basen er oppkalt etter Paul de-Martin-de-Viviès, som sammen med ti andre tilbrakte vinteren 1949 på Île Amsterdam.

I motsetning til de fleste deler av de franske sørterritorier har Île Amsterdam et mildt havklima med en årlig middeltemperatur på 13 °C, gjennomsnittlig nedbør på 1100 mm, vedvarende vestlige vinder og høye nivåer av fuktighet.Île Amsterdam and Île St. Paul  , ndsu.edu

 Historie 
Øya ble oppdaget av den spanske utforskeren Juan Sebastián Elcano den 18. mars 1522 på hans første jordomseiling. Elcano ga dog ikke noe navn til øya.

Da den nederlandske kapteinen Anthonie van Diemen gjenoppdaget øya i 1633 kalte han den for Nieuw Amsterdam (nederlandsk for Nye Amsterdam) etter skipet sitt.

Den franske kapteinen Pierre François Péron (ikke til å forveksles med François Péron) ble landfast på øya i årene 1792–1795. Pérons memoarer, hvor han fortalte om sin overlevelse alene på øya, ble utgitt i et lite opplag og er i dag ettertraktet hos boksamlere.Statewide County HI Archives: News  , USGenWeb ArchivesForum Rare Books: In the news, Antiquariaat ForumMémoires du capitaine Péron sur ses voyages, Google Books

Denne øya og Île Saint-Paul ble tilknyttet Madagaskar i 1924 og ble således en fransk koloni.

En del i øystaten Mauritius betrakter Île Amsterdam og øya Saint-Paul som en del av sitt nasjonale område. Spørsmålet om overherredømme over de to øyene har blitt fremmet av lederen av den politiske opposisjonen i 2007, Paul Raymond Berenger. Dette nye kravet har blitt diskutert med Frankrike sammen med kravet på Tromelinøya.Debate No. 31 of 06.11.2007 Oral answers to questions : Chagos archipelago and Tromelin Islands Mauritian sovereignty

Den første franske basen på Île Amsterdam ble opprettet i 1949, og ble først kalt for Camp Heurtin. Verdens meteorologiorganisasjon har via FNs forskningsprosjekt Global atmosfærisk overvåking, (Global Atmosphere Watch, GAW) som har en forskningsstasjon på øya.

 Referanser 

 Eksterne lenker 
 Bilder av Île Amsterdam og St.Paul, fransksprålig nettsted 
 Ile Amsterdam visit, fotografier tatt av en besøkende
 French Colonies—Saint-Paul & Amsterdam Islands, Discover France
 French Southern and Antarctic Lands  hos CIA World Factbook
 , nettsted for øya

Kategori:Øyer i De franske sørterritorier
Kategori:Verdensarven i Frankrike
Kategori:Ramsarområder
Kategori:Øyer i Indiahavet